wickkiey/tamil-wikipedia-chunked huggingface dataset:
# நாசிக் கண்டார்

**நாசிக் கண்டார்** (*Nasi Kandar*) என்பது வட மலேசியாவில் குறிப்பாக பினாங்கு மாநிலத்தில் ஒரு புகழ் பெற்ற உணவு வகையாகும். மலேசியாவின் மற்றப் பகுதிகளில் இவ்வுணவு வகை கிடைக்கப் பெற்றாலும் பினாங்கு மாநிலத்தில் விற்கப்படுகின்ற நாசிக் கண்டாரே மிகவும் பிரபலமானது. நாசிக் கண்டார் என்பது ஒரு வகை மீன் குழம்பு கலந்த சோறு என்பதாகும். சோறு மற்றும் அதில் மீன் குழம்பை ஊற்றி, அத்துடன் அவித்த வெண்டைக்காய் மற்றும் பொறித்த பாவற்காய், பொரித்த கோழி என அவரவருக்குப் பிடித்த மேல்கறியுடன் (side dishes ) இவ்வுணவு பரிமாறப்படுகின்றது.  
நாசிக் கண்டார் என்பது மலேசிய தமிழ் முஸ்லிம் மக்களின் ஒரு பாரம்பரிய உணவு வகையாகும். *நாசி* என்றால் தமிழில் சோறு என்று பொருள்தரும். *கண்டார்* என்றால் தமிழில் காவடி என்று சொல்லலாம். இன்று நாசிக் கண்டார் உணவகங்களில் விற்கப்பட்டாலும் அக்காலத்தில் இவ்வுணவை விற்பவர்கள் நீண்ட கம்புகளின் நுனியில் அடுப்புகளைத் தொங்கவிட்டு, அந்த அடுப்புகளின் மீது சோற்றுப் பானையும் மற்றொரு முனையில் குழம்புப் பானையையும் வைத்துக் கொண்டு, அவைகளைக் காவடிபோல் தூக்கிச் சொன்று கூவிக்கூவி விற்பார்கள். அதனால்தான் இதற்கு நாசிக் கண்டார் (காவடி சோறு) என்கின்றப் பெயர் ஏற்பட்டிருக்கக்கூடும் என அறிஞர்கள் கருதுகின்றனர்.  
நாசிக் கண்டாரின் சுவை குழம்பில் தான் இருக்கிறது. வழக்கமான குழம்பிற்கும் இக்குழம்பிற்கும் நிறைய வேறுபாடுகள் உண்டு. நாசி கண்டாருக்காக செய்யப்படுகின்ற மீன் குழம்பில் அரைத்துச் சேர்த்த மிளகாய் சாந்து, வெங்காயம், அன்னாசிப் பூ, இரம்பை இலை (Daun Pandan), வெங்காயத்தாள் என பல்வேறு பொருட்கள் சேர்க்கப்படுகின்றன. மேலும் நாசிக் கண்டாரின் சுவை என்பது வெறும் மீன் குழம்பில் மட்டுமல்ல. மாறாக இவ்வுணவு பரிமாறப்படும் பொழுது மீன் குழம்புடன், சேர்த்து கோழி குழம்பு, ஆட்டுக் குழம்பு, கணவாய் குழம்பு என பல்வேறான குழம்புகள் கலந்தப் பிறகே *நாசிக் கண்டார்* பரிமாறப்படும்.  
முன்பெல்லாம் நாசிக் கண்டார் மேல்கறியுடன் ஒரே தட்டில் பரிமாறப்பட்டது. ஆனால் இன்று அதன் மேல்கறிகள் தனியாக சிறிய குண்டு பாத்திரங்களில் பரிமாறப்படுகின்றது.
# பிரதியோகித தர்பன்

**பிரதியோகித தர்பன்** என்பது இந்தியாவின் புகழ் வாய்ந்த இதழாகும். இந்த இதழ் நடப்பு நிகழ்வுகள், பொது அறிவு போன்ற தகவல்களைத் தருகிறது. இந்திய குடிமைப் பணித் தேர்வு மற்றும் பல போட்டித் தேர்வுகளுக்கு இந்த இதழ் மிகவும் பயனுள்ளது. இந்நூலானது பொது அறிவு, நடப்பு நிகழ்வுகள், வணிகம், வரலாறு, புவியியல், ஆட்சி அமைப்பு முறை மற்றும் இந்திய அரசியலமைப்பு போன்ற பகுதிகளை உள்ளடக்கி உள்ளது. 50 லட்சம் வாசகர்களை கொண்டுள்ள இவ்விதழ் இந்திய அளவில் வாசகர் எண்ணிக்கை அடிப்படையில் மூன்றாம் இடத்தில் உள்ளது.
# தென்னைமரம் விளையாட்டு

தாய்மாரும் பெரியவர்களும் குழந்தைகளோடு விளையாடி மகிழும் விளையாட்டுகளில் ஒன்று **தென்னைமரம் விளையாட்டு**.  
தாய் கொஞ்சம் உயரமான இடத்தில் காலைத் தொங்கவிட்டுக்கொண்டு உட்காருவாள். குழந்தையைத் தன் இரண்டுகால் பரடுகளும் தாங்குமாறு உட்கார வைத்துக்கொண்டு மேலும் கீழும் தூக்கி ஆட்டி மகிழவைப்பாள். தாயின் கால் தென்னைமரம் எனக் கொள்ளப்படும்.  
ஆட்டும்போது பாட்டுப் பாடுவாள்.
:ஐயிலேலம்
:ஐல கப்ப(ல்)
திரும்பத் திரும்பப் பாடி ஆட்டுவாள்.  
:தென்னை மரத்தில் ஏறாதே, தேங்காயைப் பறிக்காதே.
:மா மரத்தில் ஏறாதே, மாங்காயைப் பறிக்காதே.
இப்படிப் பல்வேறு மரங்களின் பெயர்களைச் சொல்லி ஆட்டுவாள்.  
கடைசியில் குழந்தையை
:ஆற்றில் விழுகிறாயா, குளத்தில் விழுகிறாயா
எனக் கேட்பாள்.  
குழந்தை எதைச் சொன்னாலும் குழந்தையை மெதுவாகத் தரையில் விழும்படி செய்வாள்.
# தை தக்கா தை

**தை தக்கா தை** எனச் சொல்லிக்கொண்டு நொண்டி அடித்து மகிழும் விளையாட்டு இது. சிறுவர்கள் இதனை விளையாடுவர்.
# தை தக்கா தை

## ஆடும் முறை

மூன்று சிறுவர்கள் நொண்டி அடிப்பர். அப்போது தூக்கிய கால்களைப் பின்புறமாகப் பிணைத்துக்கொள்வர். விழாமல் இருக்க அடுத்தவர் கைகளைப் பற்றிக்கொள்வர். மூவரும் நொண்டி அடித்துக்கொண்டு பக்கவாட்டில் சுற்றிவருவர்.  
அப்போது திரும்பத் திரும்பச் சொல்லும் பாடல்தான் "தை தக்கா தை"
# டோனி பெர்னாண்டஸ்

டான்ஸ்ரீ **அந்தோனி பிரான்சிஸ் பெர்னாண்டஸ்** CBE அல்லது **டோனி பெர்னாண்டஸ்** (மலாய்: *Tony Fernandes*; பிறப்பு: 30 ஏப்ரல்1964) என்பவர் மலேசியத் தொழில்முனைவர். ஏர் ஏசியா எனும் மலிவு விலை விமானச் சேவையை உருவாக்கியவர். *இப்போது எல்லோரும் பறக்கலாம்* (*Now everyone can fly*) எனும் வாசகத்தை உலகத்திற்கு அறிமுகம் செய்தவர்.  
பெர்னாண்டஸ் பங்கு பாத்திரங்களை விற்பனை செய்யும் ஒரு சாதாரண குடும்பத்தில் பிறந்தவர். தம்முடைய வீட்டை அடைமானம் வைத்து வணிகத்துறையில் ஈடுபட்டார். நொடித்துப் போன ஒரு நிறுவனத்தைத் தன்னம்பிக்கை, அயராத உழைப்பு, விடாமுயற்சிகளினால் நிலைநிறுத்தினார்.  
ஆசிய நாடுகளில் பல மலிவுவிலை விமானச் சேவைகள் தோற்றம் காண்பதற்கு முன்னோடியாகத் திகழ்கின்றவர். இப்போது 88 ஏர்பஸ் விமானங்களுக்கு உரிமையாளர். மலேசியாவில் ஏறக்குறைய 9000 பேருக்கு வேலை வாய்ப்புகளை உருவாக்கிக் கொடுத்து இருக்கிறார். டோனி பெர்னாண்டஸ் இப்போது மலேசியப் பணக்காரர்களில் ஒருவராக உள்ளார்.
# டோனி பெர்னாண்டஸ்

## வாழ்க்கை வரலாறு

### பிறப்பும் கல்வியும்

டோனி பெர்னாண்டஸ், கோலாலம்பூர் பொது மருத்துவமனையில் 1964 ஏப்ரல் மாதம் 30ஆம் தேதி பிறந்தார். கோலாலம்பூர் புக்கிட் பிந்தாங் மையத்திற்குப் பின்னால் இருக்கும் திரேச்சர் சாலை பகுதியில் வளர்ந்தார். தற்சமயம் திரேச்சர் சாலை, ஜாலான் சுல்தான் இஸ்மாயில் என்று அழைக்கப்படுகிறது. பின்னர் அவர் ஐந்தாவது வயதில் இங்கிலாந்தில் உள்ள அலிஸ் ஸ்மித் பள்ளிக்கு அனுப்பப்பட்டார்.  
டோனி பெர்னாண்டஸின் தந்தையார் ஓர் இந்தியக் குடிமகன். கோவாவைச் சேர்ந்தவர். அவர் ஒரு மருத்துவர். வெகு நாட்களாகக் கொல்கத்தாவில் பணிபுரிந்தார். பின்னர், சில காலத்திற்கு தொழில் மலேசியா புரிய வந்தார். வந்த இடத்தில் டோனி பெர்னாண்டஸின் தாயாரைச் சந்தித்தார். திருமணம் செய்து கொண்டார்.
# டோனி பெர்னாண்டஸ்

## வாழ்க்கை வரலாறு

### தாயார் எனா பெர்னாண்டஸ்

டோனியின் தாயார் எனா பெர்னாண்டஸ் மலாக்காவைச் சேர்ந்த போர்த்துகீசிய-ஆசியக் கலப்பு (கிறிஸ்தாங்கு இனம்) வம்சாவழியினர். ஓர் இசைக்கலை ஆசிரியர். மலேசியாவில் அவர் *டப்பர்வேர்* எனும் நெகிழிப் பாண்டங்களை விற்பனை செய்யும் வியாபாரத் துறையிலும் இருந்தார். 1992லிருந்து 2001 வரை வார்னர் இசைக் குழுமத்தில் தென்கிழக்காசிய துணைத் தலைவராகப் பதவி வகித்தார். இந்தக் கட்டத்தில் தான் மலேசியாவில் ஒரு மலிவுவிலை விமானச் சேவையைத் தொடங்க அரசாங்கத்திடம் உரிம விண்ணப்பம் செய்தார். ஆனால் அந்த விண்ணப்பம் நிராகரிக்கப்பட்டது.
# டோனி பெர்னாண்டஸ்

## வாழ்க்கை வரலாறு

### பிரதமருடன் சந்திப்பு

2001 ஆம் ஆண்டில் ஏர் ஆசியா விமானச் சேவை மலேசிய அரசாங்கத்திற்குச் சொந்தமாக இருந்தது. அந்த விமான நிறுவனம் திவாலாகி விழுந்து சரிந்து கொண்டிருந்தது. அந்தக் கட்டத்தில் மறுபடியும் டோனி பெர்னாண்டஸ் மலிவு விலை விமானச் சேவைக்கு உரிமம் கேட்டு மலேசிய அரசாங்கத்திடம் விண்ணப்பம் செய்து இருந்தார். அவருடைய விண்ணப்பம் மறுபடியும் நிராகரிக்கப்பட்டது.  
மனம் தளராத டோனி பெர்னாண்டஸ், அப்போதைய பிரதமர் துன் மகாதீரைச் சந்திக்க அனுமதி கேட்டார். அந்தக் கோரிக்கையும் தள்ளுபடி செய்யப்பட்டது. அப்போது மலேசிய உள்நாட்டு வாணிப, பயனீட்டாளர் துறை அமைச்சின் பொதுச் செயலாளராக இருந்த டத்தோ பாமின் ரெஜாப் என்பவரின் நட்பு டோனி பெர்னாண்டஸுக்கு கிடைத்தது.  
அவர் மூலமாகப் பிரதமர் துன் மகாதீரைச் சந்திக்க ஓர் அரிய வாய்ப்பும் கிடைத்தது. *’புதிதாக ஒரு விமானச் சேவை வேண்டாம். முடிந்தால் நட்டத்தில் போய்க் கொண்டிருக்கும் ஏர் ஆசியா விமானச் சேவையை எடுத்து நடத்திப் பார். உன் அதிர்ஷ்டம்’* என்று ஐந்தே நிமிடங்களில் பேசி டோனி பெர்னாண்டஸை வீட்டிற்கு அனுப்பி வைத்தார் பிரதமர் துன் மகாதீர்.  
அப்போது டோனி பெர்னாண்டஸுக்கு வயது 37. உலகச் சாதனை ஒன்றைச் செய்யப் போகிறோம் என்று அறிந்திராத வயது. பிரதமர் துன் மகாதீரின் கருத்துகளை ஒரு சவாலாக எடுத்துக் கொண்டு விமானச் சேவை உலகில் காலடி எடுத்து வைத்தார் டோனி பெர்னாண்டஸ்.
# டோனி பெர்னாண்டஸ்

## ஏர் ஆசியா விமானச் சேவை

2001ஆம் ஆண்டு ஏர் ஆசியா விமான நிறுவனத்திற்கு 40 மில்லியன் ரிங்கிட் கடன் இருந்தது. அந்த நிறுவனத்தை மலேசிய அரசாங்கத்தின் டி. ஆர். பி.ஹைகாம் நிறுவனம் நடத்தி வந்தது. இரண்டே இரண்டு பழைய போயிங் 737-300 ரக விமானங்கள் மட்டுமே சேவையில் இருந்தன. ஆனால், ஏர் ஆசியா விமானச் சேவையைத் தூக்கி நிறுத்த முடியும் என்று டோனி பெர்னாண்டஸ் நம்பினார். அந்த நிறுவனத்தை ஒரே ஒரு ரிங்கிட் மூலதனத்தில் வாங்கிக் கொண்டார்.  
2003ஆம் ஆண்டு தாய்லாந்து, இந்தோனேசியா, சிங்கப்பூர் போன்ற நாடுகளுக்குத் தன்னுடைய விமானச் சேவையை விரிவுபடுத்தினார். ஏர் ஆசியா விமான நிறுவனம் படிப்படியாக வளர்ச்சி அடைந்தது. இப்போது 25 நாடுகளில் உள்ள 400 நகரங்களுக்குத் தன் அனைத்துலகச் சேவையை வழங்கி வருகிறது. அதன் துணை நிறுவனங்களாகத் தாய் ஏர் ஆசியா *(Thai AirAsia)* இந்தோனேசியா ஏர் ஆசியா *(Indonesia AirAsia)* எனும் இரு நிறுவனங்கள் உள்ளன.  
'டோனி பெர்னாண்டஸுக்கு கிறுக்குப் பிடித்துப் போய் விட்டது. அதனால் தான் ஏர் ஆசியா விமான நிறுவனத்தை வாங்கியிருக்கிறார்' என்று சொன்னவர்கள் அவரை இப்போது நம்பிக்கையின் நட்சத்திரமாகப் புகழ்கின்றார்கள். அவருடைய அணுகுமுறையைப் பயன்படுத்தி உலகின் பல நாடுகளில் பல மலிவு விலை விமானச் சேவைகள் தொடங்கப்பட்டுள்ளன.
# டோனி பெர்னாண்டஸ்

## சாதனைகள்

டோனி பெர்னாண்டஸின் மிகப்பெரிய சாதனை ஏர் ஆசியா உள்நாட்டு விமானச் சேவையை அனைத்து உலக விமானச் சேவையாக மாற்றியமைத்ததே. ஏர் ஆசியா விமானச் சேவை தோற்றுவிப்பதற்கு முன்னர் ஆசிய வட்டாரத்தில் திறந்த வான்வெளி ஒப்பந்தங்கள் (*open-skies*) இல்லாமல் இருந்தது.  
2003 ஆம் ஆண்டில் திறந்த வான்வெளி ஒப்பந்தங்கள் உருவாக்கம் பெறுவதற்கு டோனி பெர்னாண்டஸ் முழுமூச்சாக ஈடுபட்டார். அதற்குப் பிரதமர் துன் மகாதீரும் உறுதுணையாக இருந்தார். தென்கிழக்கு ஆசிய நாடுகளில் மலிவுவிலை விமானச் சேவைகள் தோற்றம் காண்பதற்கு முன்னோடியாக இருந்தவர் டோனி பெர்னாண்டஸ். அதன் பயனாகப் பல மலிவுவிலை விமானச் சேவைகள் தோன்றியுள்ளன.
# டோனி பெர்னாண்டஸ்

## சாதனைகள்

### மலிவுவிலை விமானச் சேவைகள்

- மலேசிய பயர்ஃபிளை - *Malaysia's Firefly* (மலேசிய விமானச் சேவைக்குச் சொந்தமானது)
- சிங்கப்பூர் டைகர் ஏர்வேய்ஸ் - *Singapore’s Tiger Airways* (சிங்கப்பூர் விமானச் சேவைக்குச் சொந்தமானது)
- சிங்கப்பூர் ஸ்கூட் - *Singapore’s Scoot* (சிங்கப்பூர் விமானச் சேவைக்குச் சொந்தமானது)
- சிங்கப்பூர் வேலுயூ ஏர் - Singapore’s Valuair (சிங்கப்பூர், கந்தாஸ் விமானச் சேவைகளுக்குச் சொந்தமானது)
- ஜெட்ஸ்டார் ஆசியா - *Jetstar Asia* (சிங்கப்பூர், கந்தாஸ் விமானச் சேவைகளுக்குச் சொந்தமானது)
- தாய்லாந்து நோக் ஏர் - *Thailand's Nok Air*
- வியட்நாம் ஜெட்ஸ்டார் பசிபிக் - *Vietnam's Jetstar Pacific* (பசிபிக் விமானச் சேவைக்குச் சொந்தமானது)
- பிலிப்பைன்ஸ் செபு பசிபிக் - *Philippines's Cebu Pacific*
# டோனி பெர்னாண்டஸ்

## சாதனைகள்

### பிரித்தானிய அரசியாரின் விருது

பிரிட்டனின் இரண்டாவது எலிசபெத் அரசியார், டோனி பெர்னாண்டஸுக்கு சி.பி.இ. *(Commander of the Order of the British Empire)* எனும் பிரித்தானிய உயர் விருதை வழங்கிச் சிறப்பித்துள்ளார். பிரிட்டனுக்கும் மலேசியாவுக்கும் இடையில் வர்த்தக, கல்வித் தொடர்புகளை மேம்படுத்துவதற்கு அவர் ஆற்றிய சேவைகளைப் பாராட்டும் வகையில் அந்த விருது வழங்கப்பட்டது.  
’ஏர் ஏசியா, ட்யூன் குழுமம், லோட்டஸ் டீம் ஆகியவற்றில் உள்ள என் அனைத்துப் பங்காளிகளும் நண்பர்களும் ஊழியர்களும் வழங்கிய கடின உழைப்பு, உறுதி, விடா முயற்சி ஆகியவற்றுக்குக் கிடைத்துள்ள அங்கீகாரம் அது’ என்று டோனி பெர்னாண்டஸ் கூறியுள்ளார்.
# டோனி பெர்னாண்டஸ்

## சாதனைகள்

### பிரெஞ்சு அரசாங்கத்தின் விருது

வான் போக்குவரத்துத் தொழில் துறையில் அவர் ஆற்றியுள்ள தலைசிறந்த பணிகளைப் பாராட்டும் வகையில் பிரெஞ்சு அரசாங்கம் 2010ம் ஆண்டு *Officer of the Legion d’honneur* எனும் கௌரவ விருதை வழங்கிச் சிறப்பித்தது. இந்த விருதை 1802 ஆம் ஆண்டு பிரெஞ்சு மகா வீரர் நெப்போலியன் போனபார்ட் உருவாக்கினார். பிரான்சு நாட்டிற்கு அரிய சேவைகளை வழங்கியவர்களுக்கு இந்த விருது வழங்கப்படுகிறது.  
பிரஞ்சுக் குடிமகன் அல்லாத ஒருவருக்கு வழங்கப்பட்டுள்ள மிக உயரிய விருது அதுவாகும். இந்தியாவைச் சேர்ந்த நடிகர்கள் சிவாஜி கணேசன், அமிதாப் பச்சன் போன்றவர்களுக்கு இந்த விருது வழங்கப்பட்டுள்ளது. அண்மையில் போர்ப்ஸ் என்னும் அனைத்துலக சஞ்சிகை டோனி பெர்னாண்டசை ’2010ம் ஆண்டிற்கான சிறந்த ஆசிய வணிகர்’ ஆகத் தேர்ந்தெடுத்தது.
# டோனி பெர்னாண்டஸ்

## மலேசிய விருதுகள்

- மலேசியப் பேரரசரின் டான் ஸ்ரீ, டத்தோ ஸ்ரீ விருதுகள்
- மலேசியாவின் சிறந்த தலைமை நிர்வாக அதிகாரி (*Malaysian CEO of the Year 2003*)
- மலேசியா, நெகிரி செம்பிலான் மாநில சுல்தானின் டத்தோ விருது
- மலேசியா, பகாங் மாநில சுல்தானின் டத்தோ விருது 2007
- மலேசியா, பகாங் மாநில சுல்தானின் டத்தோ ஸ்ரீ விருது 2008
- மலேசிய தொழிநுட்பப் பல்கலைக்கழகத்தின் கௌரவ முனைவர் விருது (*Honorary Doctorate from Universiti Teknologi Malaysia (UTM) 2010.*)
# டோனி பெர்னாண்டஸ்

## அனைத்துலக விருதுகள்

- அனைத்துலக ஹெரால்ட் டிரிபியூன் விருது (*International Herald Tribune Award*)
- மிகச் சிறந்த தலைமைத்துவம் (*Asia Pacific Leadership Awards 2009*)
- போர்ப்ஸ் சிறந்த வணிகர் விருது 2010 (*Forbes Asia businessman of the year*)
- 2011 ஆம் ஆண்டின் மிகச் சிறந்த படைப்புத் திறனாளி (*Top 100 Most Creative People in Business.*)
- பிரான்ஸ் நாட்டின் *Legion d'Honneur Order* விருது.
- பிரித்தானிய அரசாங்கத்தின் *Commander of the Order (CBE)* விருது
- எர்னஸ்ட் யாங் தொழில் முனைவர் விருது (*Ernst & Young Entrepreneur of the Year Awards 2004.*)
- விமானச்சேவை வணிக வியூக விருது (*Airline Business Strategy Award 2005.*)
- ஆசிய பசிபிக் வான் போக்குவரத்துக் கழக விருது (*Centre for Asia Pacific Aviation (CAPA) 2004, 2005.*)
- லாரேதே ஆளுமை விருது (*The Brand Laureate’ Brand Personality Personality 2006, 2007.*)
- இங்கிலாந்தின் அதிகாரப்பூர்வ கணக்காயர் பட்டயம் (*Association of Chartered Certified Accountants in 1991.*)
- ஆசிய பசிபிக் வான் போக்குவரத்துக் கழக சகாப்த விருது (*CAPA Legend Award 2009*)
# தைப்பாவை

**தைப்பாவை** என்பது மகளிர் விளையாடும் விளையாட்டுகளில் ஒன்று.  
தை மாத முதல்நாள் பொங்கல். இரண்டாம் நாள் மாட்டுப்பொங்கல். மூன்றாம் நாள் கன்னிப்பொங்கல். இந்த நாளைக் கரிநாள் எனக் கூறுவர். கரிநாள் என்னும் தொடரிலுள்ள கரி சான்று என்னும் பொருளைத் தரும்.  
கண்ணால் பார்ப்பது கரி. எனவே கரிநாள் என்பது காணும் பொங்கல் நாள் ஆயிற்று. நாட்டுப்புறங்களில் இந்த நாளில் பாய்ச்சல்காளை விட்டு வேடிக்கை பார்த்து மகிழ்வர். காணும் பொங்கல் நாளைக் 'கன்னிப்பொங்கல் நாள்' என்றும் சில வட்டாரங்களில் கொண்டாடி மகிழ்வர். அன்று கூட்டாஞ்சோறு ஆக்கி உண்டு மகிழ்வர்.  
கூட்டாஞ்சோறு ஆக்கும்போது பாட்டும் பாடப்படும்.
:ஆடிப் பாடி வந்தோம், அரிசிப் பருப்பைப் போடுங்கள்
:கன்னிப் பெண்கள் வந்தோம், காய்கறியைப் போடுங்கள்
# கூட்டாஞ்சோறு

கூட்டாஞ்சோறு என்பது கூட்டாகச் சேர்ந்து சோறாக்கி உண்ணும் ஒரு விழா.
;பிள்ளைகள்
:குழந்தைகள் இவ்வாறு பெரியவர்கள் உண்பதை விளையாக நடித்து விளையாடுவதும் உண்டு. இதனைச் சில பிள்ளைத்தமிழ் நூல்கள் சிறுசோறாக்கல் என்னும் பருவமாக வைத்துப் பாடல்கள் பாடியுள்ளன.
;விழாக்கள்
:முனியனார் போன்ற படைப்புத் தெழ்வங்களை வழிபடும்போது பல குடும்பங்கள் ஒன்று சேர்ந்து ஒரே பொங்கலாக வைத்துப் படைத்துக் கூட்டாக உண்ணும் வழக்கம் நாட்டுப்புறங்களில் உண்டு. இது கூட்டாஞ்சோறு பழக்கத்தின் எச்சமிச்சம்.
;அரசன்
:அரசன் பெருஞ்சோறு வழங்குவது இதனோடு எண்ணிப்பார்க்க வேண்டிய ஒன்று.
;திருப்பாவை
:ஆண்டாள் தன் தோழிமாரோடு கூடிக் கூட்டாஞ்சோறு உண்டதைக் குறிப்பிடுகின்றாள்.
# தொடு விளையாட்டு

**தொடு விளையாட்டு** என்பது சிறுவர் சிறுமியர் ஓடியும், நொண்டியும், கண்ணைக் கட்டிக்கொண்டும் பல விதிகள் வைத்துக்கொண்டு ஒருவரை ஒருவர் தொட்டு விளையாடும் விளையாட்டு. இதில் பல வகைகள் உண்டு.  
;வட்டத்துக்குள் ஓடும்போது தொடுதல்
:பெரிய வட்டத்துக்குள் ஓடித் தொடுதல்
:சிறிய வட்டத்துக்குள் நொண்டி அடித்துக்கொண்டு ஓடித் தொடுதல்
:கண்ணைக் கட்டிக்கொண்டு தொடுதல்
;கட்டக் கோட்டில் ஓடிக்கொண்டு தொடுதல்
;ஆள்-வேலியை அறுத்துக்கொண்டு தொடுதல்
;முறை வைத்துக்கொண்டு தொடுதல்
:உட்கார்ந்திருக்கும்போது தொடக்கூடாது
:கும்பிட்டு நிற்பவரைத் தொடக்கூடாது
:கால் கவட்டிக்குள் கையை விட்டு மூக்கைப் பிடித்துக்கொண்டு நிற்பவரைத் தொடக்கூடாது.
:தூணைப் பற்றி நிற்போரைத் தொடக்கூடாது.
:இருவர் பற்றி நிற்கும்போது தொடக்கூடாது.
:கையால் மண்ணைத் தொட்டுக்கொண்டு நிற்கும்போது தொடக்கூடாது.
:கல்லில் கால் ஊன்றிக்கொண்டு நிற்பவரைத் தொடக்கூடாது.
:கல்லில் கம்பு ஊன்றிக்கொண்டு நிற்பவரைத் தொடக்கூடாது.
:நிழலில் நிற்பவரைத் தொடக்கூடாது.
என்றெல்லாம் முறை வைத்துக்கொண்டு தொட்டு விளையாடுதல் ஒரு வகை.
# அரராத்து (விவிலியம்)

**அரராத்து மலைத்தொடர்** (*Mountains of Ararat*) என்பது விவிலியத்தின் முதல் நூலாகிய தொடக்க நூலில் விவரிக்கப்படுகின்ற வெள்ளப்பெருக்கின் முடிவில் நோவாவின் பேழை தங்கிய இடம் ஆகும் (காண்க: தொடக்க நூல் 8:4).  
அரராத்து மலைத்தொடர் எபிரேய விவிலியத்தில் hārēy Ǎrārāṭ (הָרֵי אֲרָרָט) என்றும், கிரேக்கத்தில் τὰ Ἀραράτ என்றும் உள்ளது.
# அரராத்து (விவிலியம்)

## இரு மரபுகள்

விவிலியம் குறிப்பிடுகின்ற அரராத்து மலைத்தொடர் எங்குள்ளது என்பது குறித்து இரு முக்கிய மரபுகள் உள்ளன.  
சிரிய மரபு மற்றும் திருக்குரான் மரபுப்படி, நோவாவின் பேழை தங்கிய "அரராத்து மலைத்தொடர்" இன்று நாக்சிவான் அல்லது வடமேற்கு ஈரான் என்றழைக்கப்படும் இடத்தில் உள்ள சூடி மலை (*Mount Judi*) ஆகும்.  
ஆர்மீனிய மரபு, மற்றும் மேலைக் கிறித்தவ மரபுப்படி, நோவாவின் பேழை தங்கிய இடம் இன்றைய துருக்கி நாட்டில் "அரராத்து மலை" என்றழைக்கப்படும் இடம் ஆகும். ஆர்மீனிய உயர்நிலத்தின் (*Armenian Highland*) மிக உயர்ந்த மலையுச்சி அதுவே. முன்னாள்களில் அது "மாசிசு மலை" என்று அழைக்கப்பட்டது. பண்டைக் கிறித்தவ எழுத்தாளரான புனித ஜெரோம் (கிபி 4-5 நூற்றாண்டு) என்பவர் யோசேபுசு (கிபி முதல் நூற்றாண்டு) என்னும் யூத வரலாற்றாசிரியரின் குறிப்பைப் புரிந்துகொண்டதன் அடிப்படையில் மேற்கூறிய மரபு எழுந்தது.  
நடுக்காலத்தில் ஆர்மீனிய மரபு பரவலாக ஏற்கப்பட்டதைத் தொடர்ந்து, கீழைக் கிறித்தவமும் மேலைக் கிறித்தவமும் நோவாவின் பேழை தங்கிய இடம் "அராரத்து மலைத்தொடரே" என்று கொள்ளலாயின.  
இன்று, இசுலாமியக் கண்ணோட்டத்தின்படி மட்டுமே நோவாவின் பேழை தங்கிய இடம் ஈரானிலுள்ள சூடி மலை என்று கொள்ளப்படுகிறது.
# அரராத்து (விவிலியம்)

## விவிலியக் குறிப்புகளும் விளக்கமும்

தொடக்க நூல் என்னும் விவிலிய ஏடு "அரராத்து மலைத்தொடர்" எனக் குறிப்பிடுவது ஒரு தனிப்பட்ட மலையை அல்ல, மாறாக ஒரு பொதுவான மலைப் பிரதேசத்தையே ஆகும் என்று அறிஞர் விளக்குகின்றனர். விவிலியத்தில் வருகின்ற அரராத்து அசீரிய மொழியில் "உரார்த்து" (*Urartu*) என்றும் பாரசீக மொழியில் "ஆர்மீன்யா" (*Arminya*) என்றும் வரும். அந்த அரசு வான் ஏரிப் பகுதியை உள்ளடக்கியிருந்தது. அதுவே கிரேக்க வரலாற்றாசிரியரான ஹெரடோட்டசு (*Herodotus*) என்பவரின் காலத்திலிருந்து "ஆர்மீனியா" என்று அழைக்கப்படலாயிற்று.  
"யூபிலி நூல்" என்னும் விவிலியப் புறநூல் கூற்றுப்படி (7:1), நோவாவின் பேழை அரராத்து மலைத்தொடரில் அமைந்திருந்த "லூபார்" என்னும் மலையுச்சியில் தங்கியது.
# அரராத்து (விவிலியம்)

## விவிலியத்தின் இலத்தீன் மொழிபெயர்ப்பு

வுல்காத்தா (கிபி 4ஆம் நூற்றாண்டு) என்னும் விவிலிய இலத்தீன் மொழிபெயர்ப்பு "பேழை ஆர்மீனிய மலைத்தொடரில் தங்கியது" என்று கூறுகிறது. அது புது-வுல்காத்தா என்னும் தற்கால மொழிபெயர்ப்பில் (1979) "அரராத்து மலைத்தொடரில்" என்று மாற்றப்பட்டது.
# அரராத்து (விவிலியம்)

## வரலாற்றாசிரியர் தரும் விளக்கம்

யோசேபசு (கிபி முதல் நூற்றாண்டு) என்னும் பண்டை யூத வரலாற்றாசிரியர் "யூதர்கள் வரலாறு" (*Antiquities of the Jews*) என்னும் நூலில் (I.3.5-6) நோவாவின் பேழை "ஆர்மீனியாவிலுள்ள ஒரு மலையுச்சியில் தங்கியது" என்னும் மரபு வழக்கத்திலிருந்தது என்று குறிப்பிட்டுள்ளார்.  
சர் வால்ட்டர் ராலே (16-17 நூற்றாண்டு) என்பவர் "உலக வரலாறு" என்னும் தம் நூலில் "அரராத் மலைத்தொடர்" பற்றி விரிவாக எழுதியுள்ளார். அது ஆர்மீனிய மலைத்தொடரை மட்டுமன்று, அதற்குக் கிழக்கே அமைந்த மலைப்பகுதியையும் குறிக்கும் என்பது அவர் கருத்து.
# அரராத்து (விவிலியம்)

## நோவாவின் பேழையைத் தேடும் முயற்சி

விவிலியத்தில் விவரிக்கப்படுகின்ற வெள்ளப்பெருக்கின் பிறகு நோவாவின் பேழை அரராத்து மலைத்தொடரில் தங்கியது என்றால் அதைக் கண்டுபிடிக்க வேண்டும் என்னும் முயற்சி கிபி மூன்றாம் நூற்றாண்டிலிருந்து இன்று வரை தொடர்கிறது. ஆங்காங்கே சிலர் அப்பேழையைக் கண்டுபிடித்துவிட்டதாகக் கூறினாலும், இதுவரை அது கண்டுபிடிக்கப்படவில்லை என்பதே அறிவியலாரின் முடிவு.
# சன் செய்திகள்

**சன் செய்திகள்** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான தமிழ் மொழி 24 மணி நேரச் செய்தி கட்டணத் தொலைக்காட்சி சேவை ஆகும். இந்த அலைவரிசை மே 7, 2000 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. இது இந்தியாவில் 95 மில்லியனுக்கும் அதிகமான குடும்பங்களைச் சென்றடைகிறது.
# சன் செய்திகள்

## வரலாறு

சன் செய்திகள் அலைவரிசையானது 2000ஆம் ஆண்டு ஏப்பிரல் 14ஆம் திகதி தொடங்கப்பட்டது. சன் குழுமத்தின் தலைவரான கலாநிதி மாறன் இந்தத் தொலைக்காட்சி அலைவரிசையை ஆரம்பித்து வைத்தார். இதன் செய்தி ஆசிரியராக தற்போது தமிழ்நாட்டின் தலைசிறந்த விவாத நெறியாள்கையாளரும் ஊடகவியலாளருமான மு. குணசேகரன் பொறுப்பேற்றுள்ளார்.
# ஆதவன் (திரைப்படம்)

***ஆதவன்*** (*Aadhavan*) என்பது 2009ஆம் ஆண்டு வெளிவந்த தமிழ்த் திரைப்படமாகும். இந்தத் திரைப்படம் கே. எஸ். ரவிக்குமாரின் இயக்கத்திலும் ரமேஷ் கண்ணாவின் திரைக்கதையிலும் வெளிவந்துள்ளது. இந்தத் திரைப்படத்தில் சூர்யா, நயன்தாரா, முரளி, வடிவேலு, ஆனந்த் பாபு, ரமேஷ் கண்ணா, பி. சரோஜா தேவி, ராகுல் தேவ், சயாஜி சிண்டே ஆகியோர் நடித்துள்ளனர். இத்திரைப்படத்திற்கான இசை அமைப்பை ஹாரிஸ் ஜயராஜ் செய்துள்ளார். இந்தத் திரைப்படம் 2009ஆம் ஆண்டில் தீபாவளித் தினமான அக்டோபர் 17ஆம் தேதி அன்று வெளியிடப்பட்டது.
# ஆதவன் (திரைப்படம்)

## நடிகர்கள்

| நடிகர் | கதாபாத்திரம் |  |
| --- | --- | --- |
| சூர்யா | ஆதவன்/மாதவன்/முருகன் |  |
| நயன்தாரா | தாரா |  |
| ஆனந்த் பாபு | தரணி |  |
| வடிவேலு | பேனர்ஜி (பேனர் குப்பா) |  |
| ரமேஷ் கண்ணா | இளையமான் (குப்புசாமி) |  |
| பரத்முரளி | நீதிபதி சுப்ரமணியம் |  |
| பி. சரோஜா தேவி | நீதிபதி சுப்ரமணியத்தின் தாய்/மாதவனின் பாட்டி |  |
| சயாஜி சிண்டே | இப்ராஹிம் ரோதர் |  |
| ராகுல் தேவ் | அப்துல் குல்கர்னி (டாக்டர்) |  |
| சத்யன் | முருகன் |  |
| அனு ஹாசன் | அனு/தாராவின் தாய் |  |
| ரியாஸ் கான் | காவல் துறை உதவி ஆணையாளர் ரவிக்குமார் |  |
| மனோபாலா |  |  |
| கிரி ஜெயம் |  |  |
| அலெக்ஸ் |  |  |
| கே. எசு. ரவிக்குமார் | இறுதிக் காட்சியில் |  |
| உதயநிதி ஸ்டாலின் | - | } |
# ஆதவன் (திரைப்படம்)

## பாடல்கள்

இத்திரைப்படத்தில் இடம்பெற்ற ஆறு பாடல்களும் ஹாரிஸ் ஜயராஜ் இசையில் வெளிவந்துள்ளன. திரைப்பட இயக்குநர் ஷங்கரால் இப்பாடல்கள் 2009ஆம் ஆண்டு ஆகஸ்ட் 19 அன்று வெளியிடப்பட்டன.  
| **இலக்கம்** | **பாடல்** | **பாடகர்(கள்)** | **நேரம் (நிமிடங்கள்:விநாடிகள்)** | **பாடல் வரிகள்** |  |
| --- | --- | --- | --- | --- | --- |
| 1 | "ஹசிலி ஃபிசிலி" | கார்த்திக், ஹரிணி, பெர்ன், மாயா | 05:25 | பா. விஜய் |  |
| 2 | "ஏனோ ஏனோ பனித்துளி" | சில் ஹடா, சுதா ரகுநாதன், ஆண்ட்ரியா ஜெரெமையா | 05:15 | தாமரை |  |
| 3 | "டமக் டமக்கு" | பென்னி தயால் | 05:00 | நா. முத்துக்குமார் |  |
| 4 | "வாராயோ வாராயோ" | உன்னிகிருஷ்ணன், சின்மயி, மேகா | 05:24 | கபிலன் |  |
| 5 | "தேக்கோ தேக்கோ" | சுவி சுரேஷ், சந்தியா, ஸ்ரீ சரண் | 05:29 | வாலி |  |
| 6 | "மாசி மாசி" | மனோ, மேகா | 05:34 | வாலி | } |
# விக்கிப்பீடியா:கலைச்சொல் ஒத்தாசை/சமூக அறிவியல்

<div>
இங்கு உயிரியற் கலைச்சொற்களுக்கான பரிந்துரைகள், ஐயப்பாடுகள், வேண்டுகோள் ஆகியவற்றைத் தொகுக்கலாம். ஆய்ந்து முடிவடைந்த சொற்கள் அகரவரிசைப்படி ஆவணப்படுத்தப்படும்; இது இலகுவில் சொற்களைத் தேடுவதற்கு உதவியாக அமைகின்றது. உதவிப்பக்கத்தில் சொல்லாக்கத்திற்குத் தேவைப்படக்கூடிய சில வழிமுறைகள் அறியலாம் அல்லது பரிந்துரைகளைப் பதிவு செய்யலாம் . விக்கிபீடியாக் கட்டுரையில் புதிய உயிரியற் சொற்களைச் சேர்ப்போர் இங்கே அவற்றிற்கான விளக்கம், சொற்பிறப்பு போன்றவற்றைப் பதியலாம்.
</div>  
| பழைய கலந்துரையாடல்களின் தொகுப்புகள் |
| --- |
| } |
# விக்கிப்பீடியா:கலைச்சொல் ஒத்தாசை/சமூக அறிவியல்

## வரலாற்று காலங்களுக்கு தமிழ் பெயர்

1. Prehistory - வரலாற்று முந்தைய காலம்? - வரலாற்றுக்கு முன்பு,முற்பட்ட ?
1. Ancient history - வரலாற்று காலம்??, பண்டைய வரலறு
1. Middle Ages and Early Modern era - மத்திய காலம், நவீன காலம்
1. Classical period - செவ்வியல் காலம்
1. Modern history - நவீன வரலாறு  
போன்றவற்றிற்கு சரியான தமிழ் பொருள் தெரியவில்லை. பல கட்டுரைகள் இந்தவகை பதத்தை பயன்படுத்துவதால் தவறாக பயன்படுத்த வேண்டாம். என்று சில கட்டுரைகளை விரிவுபடுத்தவில்லை \ வார்ப்புருக்களை மொழிபெயர்க்கவில்லை.--குறும்பன் 23:34, 28 சனவரி 2012 (UTC)
1. **Ancient history** - அடியாறு (http://www.tamilvu.org/slet/servlet/lexpg?pageno=51), தொன்று தொட்ட வரலாறு (அல்லது தொல்வரலாறு) என்பது சரிவரும் எனக் கருதுகிறேன்--செந்தி<small><sup><font color="red" size="">--ஃ உரையாடுக ஃ--</font></sup></small> 20:46, 14 பெப்ரவரி 2012 (UTC)  
- செந்தி, சுட்டுக்கு மிக்க நன்றி. அடியாறு என்பது மிக அருமையான சுருக்கமான சொல். Ancient history என்பதற்கு ஈடாக ஆளலாம். தொல்வரலாறு என்பது எளிதாக Ancient history என்பதற்குப் பொருந்தும். வரலாறு என்பது பொதுவாக நிகழ்ச்சி அடுக்கைக் கால முறையாக, வரன் முறையை, வழிவழியாக (ஆறு=வழி, ஆறு = முறை) வருவதைக் காட்டுவது. அது உண்மையில் எல்லா காலத்தையும் உள்ளடக்கியதுதான். ஆனால் எழுத்து வரலாற்றுக்கு முந்தைய காலத்தை "வரலாற்றுக்கு முந்தைய காலம்" என்று கூறுகின்றனர். Middle Ages என்பது இடைக்காலம் (இதற்கு முன்னும் பின்னும் உள்ள காலங்கள் யயவை என்று வரையறை தருவது நல்லது. இது பண்பாட்டுக்குப் பண்பாடு மாறுவது). Classical period = செம்மரபுக் காலம், Modern history = தற்கால வரலாறு. எனவே Prehistory என்பதை **முன் தொல்வரலாறு** அல்லது **முதுவடியாறு** எனலாம் (கல்தோன்றி, மண்தோன்றா .. முன்தோன்றிய மூத்த.. என்று வருவதில் இருக்கும் முன் முது ஆகிய இரண்டையும் கருத்தில் கொள்ளலாம்) --செல்வா 21:18, 14 பெப்ரவரி 2012 (UTC)
# விக்கிப்பீடியா:கலைச்சொல் ஒத்தாசை/சமூக அறிவியல்

## Mutualism

Mutualism என்பதற்கு ஒரு நல்ல தமிழ்ச் சொல் என்ன?
- பரிமாற்றியம் ?
- ஒன்றுக்கொன்றியம் ??  
--Natkeeran (பேச்சு) 18:42, 3 மார்ச் 2013 (UTC)
:*ஒருத்தருக்கு ஒருத்தர் ஒப்புறவா இருக்கணும்* என்பது நாட்டுப்புற பேச்சு வழக்கு. *ஒப்புறவியம்* என்பது பொருந்தி வருமா?
::இங்கு ஒப்புறவு என்பது ஒற்றுமை, உதவி என்பதாக உள்ளது. ஆனால் Mutual என்பது *ஒன்றுக்கு மற்றொன்றிடத்தும் மற்றதற்கும் இதனிடத்தும்* என்று பொருள்படும். ஒன்றுக்கொன்று பொருந்துகிறது. ஆனால் இயம் வேண்டுமா எனத் தெரியவில்லை. *ஒன்றுக்கொன்றானவை* எனலாமோ ? --மணியன் (பேச்சு) 03:42, 4 மார்ச் 2013 (UTC)
:: ஒன்றுக்கொன்று நன்றாக இருக்கிறது போல் எனக்குப் படுகிறது. ஒப்புறவு அழகாய் உள்ளது. ஆனால் இங்கு பொரிந்துமோ தெரியவில்லை. பரிந்துரைக்கு நன்றி மணியன். --Natkeeran (பேச்சு) 03:05, 5 மார்ச் 2013 (UTC)
:::திருக்குறளில் ஒப்புரவு ஒழுகல் என்று அதிகாரம் உள்ளது. நான் கூறிய பேச்சு வழக்கில் உள்ள ஒப்புறவு அது தானோ தெரியவில்லை. எனினும், ஒன்றுக்கு இன்னொன்று ஒப்பான உறவு என்பது கூட mutualism என்ற பொருள் தருகிறதே? mutually exclusive என்பது போன்ற சொல்லாடல்களைக் கருத்தில் கொண்டும் சீரான சொல் ஒன்றை உருவாக்கலாம்--இரவி (பேச்சு) 04:49, 5 மார்ச் 2013 (UTC)  
:: திருக்குறளில் ஒப்புரவு ஒழுகல் என்று வரும் சொற்தொடரின் பொருள் என்ன?--Natkeeran (பேச்சு) 16:11, 31 மார்ச் 2013 (UTC)  
: திருக்குறளில் 22 ஆம் அதிகாரம் ஒப்புரவறிதல். இதன் பொருள் கைம்மாறு கருதாமல் பிறருக்கு உதவி செய்தல் அதாவது தானாகவே தேவையுள்ளவருக்குத் தந்து உதவும் தன்மை -- பார்வதிஸ்ரீ (பேச்சு) 17:38, 31 மார்ச் 2013 (UTC)
:சார்புடமை ?
# விக்கிப்பீடியா:கலைச்சொல் ஒத்தாசை/சமூக அறிவியல்

## Humanities, Anthropology, Digital Humanities

- மனிதவியல் - Humanities
- மானுடவியல் Anthropology
- எண்ணிம மனிதவியல் - Digital Humanities
--Natkeeran (பேச்சு) 02:40, 24 நவம்பர் 2013 (UTC)--Natkeeran (பேச்சு) 02:40, 24 நவம்பர் 2013 (UTC)
# விக்கிப்பீடியா:கலைச்சொல் ஒத்தாசை/சமூக அறிவியல்

## :en:Ethics of care

--Natkeeran (பேச்சு) 21:52, 17 திசம்பர் 2015 (UTC)
# இந்திய மீன் வள மையங்கள் பட்டியல்

இந்தியாவில் மீன் வளத்தை கண்காணிப்பதற்கான மையங்களின் பட்டியல்.
# இந்திய மீன் வள மையங்கள் பட்டியல்

## பட்டியல்

1. கஞ்சம்
1. கல்யாண்
1. கலிங்கப்பட்டினம்
1. கார்வார்
1. டிகோயார்
1. தெல்லிச்சேரி
1. பந்தாரா
1. மங்ரோல்
1. மசிலிப்பட்டினம்
1. ரத்தினகிரி
1. காக்கிநாடா
1. கொச்சி
1. கோழிக்கோடு
1. சூரத்
1. சென்னை
1. திருவனந்தபுரம்
1. தூத்துக்குடி
1. நாகப்பட்டினம்
1. நெல்லூர்
1. பாம்பன் தீவு
1. புதுச்சேரி
1. பூரி
1. போர்பந்தர்
1. மங்களூரு
1. மும்பை
# இந்திய மீன் வள மையங்கள் பட்டியல்

## மூலம்

- இயர்புக் 2012, வீ.வீ.கே. சுப்புராசு
# ஏஎக்ஸ்என் (தொலைக்காட்சி)

**ஏ எக்குசு என்** (*AXN*) ஒரு கட்டண தொலைக்காட்சி. இந்த மின் வடம் மற்றும் செயற்கைக்கோள் தொலைக்காட்சி சோனி பிற்சர்சு என்டர்டைன்மென்ட் நிறுவனத்தால் நடத்தப்படுகிறது. இத்தொலைக்காட்சி மே 22, 1997 அன்று துவங்கப்பட்டது. இதன் வலையமைப்பு இப்போது செப்பான், ஐரோப்பா, ஆசியா, லத்தின் அமெரிக்கா என பலபகுதிகளுக்கும் பரவியுள்ளது. இத்தொலைக்காட்சிக்கு தேவையான பணம் விளம்பரங்கள் மற்றும் சந்தா கட்டணம் மூலம் பெறப்படுகிறது. 24 மணிநேர தொலைக்காட்சியான ஏஎக்ஸ்என் அதிரடி தொலைக்காட்சித் தொடர்கள், திரைப்படங்கள், இயங்குபடங்கள் மற்றும் சாகச-உண்மை நிகழ்ச்சிகள் மற்றும் வாழ்க்கை முறை விளையாட்டு நிகழ்ச்சிகள் போன்றவற்றை ஒளிபரப்புகிறது.
# இந்திய பன்னாட்டு வானூர்தி நிலையங்கள்

இந்தியாவில் உள்ள சர்வதேச வானூர்தி நிலையங்களின் பட்டியல்
# இந்திய பன்னாட்டு வானூர்தி நிலையங்கள்

## சர்வதேச விமான நிலையங்கள்

1. திருச்சிராப்பள்ளி பன்னாட்டு வானூர்தி நிலையம், திருச்சி & தஞ்சாவூர்.
1. குரு ராம்தாசு பன்னாட்டு வானூர்தி நிலையம், அமிர்தசரசு பஞ்சாப்
1. பிர்சா முண்டா சர்வதேச விமான நிலையம், ராஞ்சி
1. இந்திரா காந்தி பன்னாட்டு வானூர்தி நிலையம், புதுடில்லி
1. லோகப்பிரியா கோபிநாத் பொர்தலொய் பன்னாட்டு வானூர்தி நிலையம், குவகாத்தி, அசாம்.
1. சர்தார் வல்லபாய் படேல் பன்னாட்டு வானூர்தி நிலையம், அகமதாபாத்.
1. நேதாஜி சுபாசு சந்திர போசு பன்னாட்டு வானூர்தி நிலையம், கொல்கொத்தா.
1. சத்திரபதி சிவாஜி பன்னாட்டு வானூர்தி நிலையம், மும்பை.
1. இராஜீவ் காந்தி பன்னாட்டு வானூர்தி நிலையம், ஹைதராபாத்.
1. கோவா பன்னாட்டு வானூர்தி நிலையம், கோவா.
1. அறிஞர் அண்ணா பன்னாட்டு விமான நிலையம், சென்னை.
1. மதுரை பன்னாட்டு விமான நிலையம், மதுரை.
1. பெங்களூரூ பன்னாட்டு வானூர்தி நிலையம், பெங்களூரூ.
1. கொச்சி பன்னாட்டு வானூர்தி நிலையம், கொச்சி.
1. திருவனந்தபுரம் பன்னாட்டு விமான நிலையம், திருவனந்தபுரம்.
1. ஜெய்ப்பூர் பன்னாட்டு வானூர்தி நிலையம், ஜெய்ப்பூர்.
1. பாபா சாகிப் அம்பேத்கர் பன்னாட்டு வானூர்தி நிலையம், நாக்பூர்.
1. கோயம்புத்தூர் பன்னாட்டு வானூர்தி நிலையம்
1. கோழிக்கோடு பன்னாட்டு வானூர்தி நிலையம்
1. வீர் சவர்கார் பன்னாட்டு வானூர்தி நிலையம், போர்ட் பிளேர்.
# இந்திய பன்னாட்டு வானூர்தி நிலையங்கள்

## மூலம்

- இயர்புக் 2012, வீ.வீ.கே. சுப்புராசு
# அழகம்பெருமாள்

**அழகம்பெருமாள்** (இயற்பெயர்: அழகம்பெருமாள் நம்பிநாதன், பிறப்பு: 1965) ஒரு தமிழ்த் திரைப்பட இயக்குநர் மற்றும் நடிகர். கன்னியாகுமரி மாவட்டம் நாகர்கோவில் அருகே உள்ள குலசேகரபுரம் என்ற கிராமத்தை சொந்த ஊராகக் கொண்டவர். 2001 இல் வெளிவந்த டும் டும் டும் இவர் இயக்கி வெளிவந்த முதல்த் திரைப்படம். அதற்கு முன்பு இயக்குநர் மணிரத்னத்திடம் உதவி இயக்குநராகப் பணியாற்றினார்.
# அழகம்பெருமாள்

## திரைப்படத் துறையில்

### இயக்குநராக

| ஆண்டு | படம் | மொழி | குறிப்புகள் |
| --- | --- | --- | --- |
| 2001 | *டும் டும் டும்* | தமிழ் |  |
| 2003 | *ஜூட்* | தமிழ் |  |
| 2004 | *உதயா* | தமிழ் | } |
# அழகம்பெருமாள்

## திரைப்படத் துறையில்

### நடிகராக

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 2000 | *அலைபாயுதே* | *சிறப்புத் தோற்றம்* | தமிழ் |  |
| 2006 | *புதுப்பேட்டை* | தமிழ்செல்வன் | தமிழ் |  |
| 2007 | *கற்றது தமிழ்* | பூபால் ராவர் | தமிழ் |  |
| 2008 | *அலி பாபா* | தியாகராஜன் | தமிழ் |  |
| 2009 | *கண்டேன் காதலை* | Perumal | தமிழ் |  |
| 2010 | *ஆயிரத்தில் ஒருவன்* | ரவி | தமிழ் |  |
| *கச்சேரி ஆரம்பம்* | வாசு | தமிழ் |  |  |
| *ரெட்டைச்சுழி* | தமிழ் |  |  |  |
| *தொடுப் பார்* | தமிழ் |  |  |  |
| *நில் கவனி செல்லாதே* | தமிழ் |  |  |  |
| 2011 | *வந்தான் வென்றான்* | தமிழ் |  |  |
| *7ஆம் அறிவு* | தமிழ் |  |  |  |
| *வேலூர் மாவட்டம்* | தமிழ் |  |  |  |
| *ஒஸ்தி* | தமிழ் |  |  |  |
| 2012 | *காதல் 2 கல்யாணம்* | தமிழ் | படப்பிடிப்பில் |  |
| *படித்துறை * | தமிழ் | படப்பிடிப்பில் |  |  |
| *ஒரு கல் ஒரு கண்ணாடி* | தமிழ் |  |  |  |
| *சமர்* | தமிழ் |  |  |  |
# ஜி. மாதவன்

**ஜி. மாதவன் நாயர் **(G. Madhavan Nair, ,பிறப்பு அக்டோபர் 31, 1943) இந்திய விண்வெளி ஆய்வு மையத்தின் முன்னாள் தலைவராகவும் இந்திய அரசின் விண்வெளித்துறை செயலராகவும் இருந்தவர். மேலும் இவர் விண்வெளி ஆணையத்தின் தலைவராகவும் பெங்களூருவிலிருந்து இயங்கும் அன்ட்ரிக்சு நிறுவனத்தின் மேலாண் அமைப்பின் தலைவராகவும் இருந்தவர். இவரது அரசுப்பணிச் சேவைகளைப் பாராட்டி இவருக்கு 2009ஆம் ஆண்டு பத்ம விபூசண் விருது வழங்கப்பட்டது. இவர் தலைமையேற்ற ஆந்திரிக்சு கழகம் தேவாசு பல்லூடக நிறுவனத்துடன் சனவரி 28, 2005 அன்று ஒப்பிட்ட எசு அலைக்கற்றை பகிர்வுக்கான பேர ஊழல் தொடர்பாக இவர் மீது சனவரி 25, 2012 அன்று எந்த அரசுத்துறை பணிகளிலும் பொறுப்பேற்க இவருக்குத் தடை விதிக்கப்பட்டு நடவடிக்கை எடுக்கப்பட்டது. இதனையடுத்து இந்திய தொழில்நுட்பக் கழகம் பட்னாவின் ஆளுனர் குழுமத் தலைவர் பதவியிலிருந்து விலகியுள்ளார்.
# சேலம் அருங்காட்சியகம்

**சேலம் அருங்காட்சியகம்** தமிழ்நாட்டின் சேலம் மாநகரின் ஃபேர்லேண்ட்ஸ் என்னுமிடத்தில் அமையப்பெற்று உள்ளது. இவ்வருங்காட்சியகம், தமிழக அரசின் கலை, பண்பாட்டுத்துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது. இது 1979-ம் ஆண்டு துவங்கப்பட்டது.
# சேலம் அருங்காட்சியகம்

## விவரம்

சேலம் தமிழக மாவட்டங்களில் ஒன்றாகும். 1965-க்கு முன்னர் இம்மாவட்டம் ஒருங்கிணைந்த சேலம் மாவட்டமாக, தற்போதைய சேலம், நாமக்கல்,தருமபுரி மற்றும் கிருஷ்ணகிரி ஆகியவற்றை உள்ளடக்கியதாக இருந்தது. எனவே,சேலம், நாமக்கல்,தருமபுரி மற்றும் கிருஷ்ணகிரி மாவட்டங்களைச் சார்ந்த அரிய பொருட்கள் இங்கு காட்சிபடுத்தப்பெற்றுள்ளன.
# சேலம் அருங்காட்சியகம்

## காட்சிப்பொருட்கள்

இந்த அருங்காட்சியகத்தில், நாமக்கல் கவிஞர் வெ. இராமலிங்கம் பயன்படுத்திய பொருட்கள், தமிழர்களின் தொன்மையான காசுகள், இந்திய ஒன்றியத்தின் சுதந்திரத்திற்கு முந்தைய காசுகள், டச்சு, பிரஞ்சுக் காசுகள், பதப்படுத்தப்பட்ட விலங்குகள், பறவைகள்,கல்வெட்டுகள், கல் சிலைகள், மரப் படிமங்கள், உலோகப் படிமங்கள், கலைப்பொருட்கள், தொல் தமிழர்கள் பயன்படுத்தியப் பொருட்கள், முதுமக்கள் தாழி, நடுகல் (வீரக்கல்),மஞ்சு விரட்டு கல் வெட்டுகள், சுடுமண் படிமங்கள் ஆகியன உள்ளன.
# சேலம் அருங்காட்சியகம்

## காட்சிகூடம்

<>  
</>
# சேலம் அருங்காட்சியகம்

## ஆதாரம்

- அரசு அருங்காட்சிகம், சேலம்
# நம்பிக்கையில்லாத் தீர்மானம்

**நம்பிக்கையில்லாத் தீர்மானம்** அல்லது **நம்பிக்கையின்மைத் தீர்மானம்** (*No-Confidence Motion*) என்பது நாடாளுமன்ற அரசமைப்பு முறை உள்ள நாடுகள் மற்றும் மாநிலங்களில் நாடாளுமன்றம், சட்டமன்றம் போன்ற அவைகளில் கொண்டுவரப்படும் ஒருவகைத் தீர்மானம். இத்தீர்மானங்கள் அரசின் தலைவருக்கு எதிராக எதிர்க்கட்சிகளால் கொண்டுவரப்படுகின்றன. இத்தீர்மானத்தின் வழிமுறைகள் நாட்டுக்கு நாடு, அவைக்கு அவை வேறுபடுகின்றன.  
நம்பிக்கையில்லாத் தீர்மானத்தை எதிர்கொள்ள அரசுத் தலைவர் மன்ற உறுப்பினர்களில் பெரும்பான்மையினரின் ஆதரவு தனக்கு உள்ளது என்று வாக்கெடுப்பின் மூலம் நிறுவ வேண்டும். இவ்வாறு நிறுவி விட்டால், அரசுத் தலைவர் தன் பதவியைத் தக்க வைத்துக் கொள்வார். பெரும்பான்மை உறுப்பினர்களின் ஆதரவு தனக்குண்டு என்று அவர் நிறுவத் தவறினால் அல்லது நம்பிக்கையில்லாத் தீர்மானத்துக்கு ஆதரவாக பெரும்பான்மை உறுப்பினர்கள் வாக்களித்து விட்டால் அரசு கவிழ்ந்து பதவி விலகும். இதன் பின்னர் நாட்டுத் தலைவர் வேறொருவரை அரசு அமைக்க அழைப்பார் அல்லது அவையைக் கலைத்து விட்டு புதிய தேர்தல்கள் நடத்த ஆணையிடுவார்.  
இசுரேல், எசுப்பானியா, இடாய்ச்சுலாந்து போன்ற நாடுகளில், அரசுத் தலைவரின் மீது, நம்பிக்கையில்லாத் தீர்மானம் கொண்டுவருவோர், அதே தீர்மானத்தில் அவருக்கு பதிலாக மற்றொருவரின் பெயரை அரசுத் தலைவர் பதவிக்கு முன்மொழிய வேண்டும். இம்முறை “ஆக்கப்பூர்வமான நம்பிக்கையில்லாத் தீர்மானம்” எனப்படுகிறது. குடியரசுத் தலைவர் அரசமைப்பு முறை கொண்ட பல நாடுகளிலும் நம்பிக்கையில்லாத் தீர்மானம் கொண்டு வர வழிவகைகள் உள்ளன. குடியரசுத் தலைவர் அல்லது அவரது அமைச்சரவையில் ஒரு குறிப்பிட்ட அமைச்சர் மீது இத்தீர்மானங்கள் கொண்டுவரப்படலாம்.
# விக்கிப்பீடியா:முதற்பக்கக் கட்டுரைகள்/சனவரி 29, 2012

**பாபர் மசூதி இடிப்பு** என்பது 1992, டிசம்பர் 6 அன்று அயோத்தியின் 16ம் நூற்றாண்டைச் சேர்ந்த பாபர் மசூதியைக் கைப்பற்றும் பொருட்டு இந்துக் கரசேவகர்கள் அதனை அழித்ததைக் குறிக்கும். இந்த அழிப்பு பல மாதங்களாக நடந்த இந்து முஸ்லிம் மதக்கலவரங்களுக்குக் காரணமாக அமைந்தது. இந்தக் கலவரங்களால் மொத்தம் 2,000 பேர் உயிரிழந்தனர். அயோத்தி நகரம் இராமர் பிறந்த இடமென்றும் இந்தியாவின் புனிததன்மை வாய்ந்த இடங்களுள் ஒன்றாகவும் இந்துக்களால் கருதப்படுகிறது. 1528இல் முகலாயர் படையெடுப்பிற்குப் பின் முகலாய படைத்தலைவர் மிர் பாங்கியினால் முகலாயப் பேரரசர் பாபரின் பெயரால் ஒரு மசூதி கட்டப்பட்டது. அங்கிருந்த இராமர் கோயிலை இடித்த பின்னரே மீர் பாங்கி மசூதியைக் கட்டினார் என்று இந்துக்களில் ஒரு சாரர் நம்புகின்றனர். பல ஆண்டுகளாக இவ்விடம் இந்துக்களாலும் இசுலாமியர்களாலும் மத வழிபாடுகளுக்காகப் பயன்படுத்தப்பட்டு வந்தது. இந்திய விடுதலைக்குப் பிறகு, பல இயக்கங்கள் அவ்விடத்தைச் சொந்தம் கொண்டாடி வழக்குகள் தொடர்ந்தன. பாரதிய ஜனதா கட்சி 1989 தேர்தலின் போது அயோத்திச் சிக்கலை தேர்தல் களத்தில் பரப்புரைக்காகப் பயன்படுத்தியது. செப்டம்பர் 1990இல் பாஜக தலைவர் எல். கே. அத்வானி அயோத்திச் சிக்கலை நாடெங்கும் எடுத்துச் செல்லும்பொருட்டு ஓர் இரதப் பயணத்தைத் தொடங்கினார். **மேலும்...**
---  
**சி. கணேசையர்** (1878-1958) யாழ்ப்பாணத்தில் வாழ்ந்த தமிழ் அறிஞர்களில் ஒருவர். வித்துவசிரோன்மணி என்ற பட்டம் பெற்றவர். குமாரசுவாமிப் புலவரின் மாணவர். ஆராய்ச்சிகளும் விமரிசனங்களும் எழுதியவர். ஈழத்தின் இரண்டு நூற்றாண்டின் இலக்கிய வளர்ச்சியில் இவர் இமயம்போல் போற்றப்படுகிறார். இவர் இயற்றிய தொல்காப்பிய உரை விளக்கக் குறிப்புகள் இவரை புகழின் சிகரத்திற்கு கொண்டு சென்றது. தொல்காப்பிய உரைகளின் ஏட்டுப் பிரதிகளைத் தேடி எடுத்து அவற்றை ஒப்புநோக்கி பல ஆண்டுகாலமாகக் குறிப்புகள் எழுதி வந்தார். தான்கண்ட பிழைகளின் திருத்தங்களை அவ்வப்போது பத்திரிகைகளில் வெளிப்படுத்தி அறிஞர்களின் ஒப்புதலையும் பெற்றனர். இறுதியாக விளங்காத பகுதிகளுக்குக் குறிப்புகளுமெழுதி அந்நூலுரைகளைத் திருத்தமாக அச்சிற் பதிப்பித்து வெளியிட்டார். மதுரைத் தமிழ்ச்சங்க வெளியீடாக வெளிவந்த ‘செந்தமிழ்’ இதழ்களில் அரிய ஆராய்ச்சி கட்டுரைகளை எழுதிவந்தார். மிகச்சிறந்த ஆசிரியராகவும் விளங்கினார். நயினாதீவின் சைவப்பாடசாலையில் கற்பித்த ஏழாண்டுகள் அவருடய ஆசிரியப் பணியின் பொற்காலமாகக் கருதப்படுகிறது. இக்காலப்பகுதியிலேயே இவர் ஏராளமான கட்டுரைகளையும், உரைகளையும் எழுதியுள்ளார். **மேலும்...**
# டான் ஸ்ரீ

**டான் ஸ்ரீ** (மலாய்: *Tan Sri*) என்பது மலேசிய அரசாங்கம் வழங்கும் முக்கிய விருதுகளில் ஒன்றாகும். 'பாங்லிமா மாங்கு நெகாரா' (*Panglima Mangku Negara (PMN)*) விருதையும் 'பாங்லிமா செத்தியா மக்கோத்தா' (*Panglima Setia Mahkota (PSM)*) விருதையும், டான் ஸ்ரீ விருது என்று அழைக்கிறார்கள். 1957ஆம் ஆண்டில் இருந்து பொது மக்களின் சேவைகளைப் பாராட்டும் வகையில் இந்த விருது வழங்கப்பட்டு வருகிறது.  
மலேசியக் கூட்டரசு விருதுகள் பட்டியலில் 'பாங்லிமா மாங்கு நெகாரா' விருது 7ஆவது இடத்திலும், 'பாங்லிமா செத்தியா மக்கோத்தா' விருது 8ஆவது இடத்திலும் தகுதிகள் வகிக்கின்றன. இந்த விருது வழங்கப்படுவதிலும் சில கட்டுப்பாடுகள், வரைமுறைகள் உள்ளன.  
மலேசியாவில் உயிரோடு வாழ்பவர்களில் 75 பேர் மட்டுமே 'பாங்லிமா மாங்கு நெகாரா' (*Panglima Mangku Negara*) விருதைப் பெற்று இருக்க முடியும். அதே போல 'பாங்லிமா செத்தியா மக்கோத்தா' (*Panglima Setia Mahkota*) விருதை 250 பேர் மட்டுமே பெற்று இருக்க முடியும்.
# டான் ஸ்ரீ

## புவான் ஸ்ரீ

டான் ஸ்ரீ விருதைப் பெற்ற ஒருவரின் துணைவரை **புவான் ஸ்ரீ** (Puan Sri) என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை டான் ஸ்ரீ என்றே அழைக்க வேண்டும். எடுத்துக்காட்டாக, மலேசிய அரசியல்வாதி டான் ஸ்ரீ தேவகி கிருஷ்ணனைச் சொல்லலாம். மலேசியப் பேரரசரைத் தவிர மலேசிய மாநிலங்களின் சுல்தான்களும் ஆளுநர்களும் டத்தோ விருதை வழங்கும் தகுதிகளைப் பெற்று உள்ளனர்.  
மலேசியாவின் தற்போதைய துணைப் பிரதமருக்கு டான் ஸ்ரீ விருது வழங்கப்பட்டுள்ளது. அவர் டான் ஸ்ரீ முகைதீன் யாசின் அன்று அழைக்கப்படுகிறார். வெளிநாட்டவர்கள் மலேசியாவிற்கு வழங்கியுள்ள அரிய சேவைகளுக்காக டான் ஸ்ரீ விருது வழங்கப்படுகிறது. மலேசியத் தமிழர்களில் டான் ஸ்ரீ கே.ஆர். சோமசுந்தரம், டான் ஸ்ரீ எம். தம்பிராஜா பெற்றுள்ளனர்.
# 3 (எண்)

**3** அல்லது **மூன்று** (*three*) என்பது 2 இற்குப் பிந்தையதும், 4 இற்கு முந்தையதுமான இயல் எண்ணாகும். இது மிகச் சிறிய ஒற்றைப்படை பகா எண்ணும், சதுர எண்ணுக்கு முந்தைய ஒரே பகா எண்ணும் ஆகும். 3 என்பது தமிழ் எண்களில் **௩** என்பதைக் குறிக்கும் இந்து-அராபிய எண்ணாகும். இது பல சமூகங்களில் சமய மற்றும் கலாச்சார முக்கியத்துவத்தைக் கொண்டுள்ளது.
# 3 (எண்)

## காரணிகள்

மூன்றின் நேர்க் காரணிகள் 1, 3 என்பனவாகும்.
# 3 (எண்)

## இயல்புகள்

- மூன்று ஓர் ஒற்றை எண்ணாகும்.
- மூன்றானது இரண்டாவது முக்கோண எண்ணாகும்.
- மூன்றை மூன்று வர்க்க எண்களின் கூட்டுத் தொகையாக எழுதலாம்.
:<math>3 = 1^2 + 1^2 + 1^2</math>
- மூன்றானது நான்காவது பிபனாச்சி எண் ஆகும்.
- மூன்றானது இரண்டாவது லூகாஸ் எண்ணாகும்.
- மூன்று ஒரு சோஃவி ஜெர்மேன் முதன்மை எண் ஆகும். ஏனெனில், <math>2 \times 3 + 1 = 7</math> என்பதும் ஒரு முதன்மை எண்ணாகும்.
- நேர்விளிம்பையும் கவராயத்தையும் பயன்படுத்தி ஒரு சமபக்க முக்கோணியை உருவாக்கலாம்.
# 3 (எண்)

## மூன்றின் பெருமை

வேதம் மூன்று - இருக்கு,யசூர்,சாமம்  
மூன்று மூர்த்திகள் - பிரம்மா,விஸ்ணு,சிவன்  
தொழில்கள் மூன்று - படைத்தல்,காத்தல்,அழித்தல்  
உலகம் மூன்று - பூதலம்,மீதலம்,பாதலம்  
கடவுளின் நிலை மூன்று - அருவம்,உருவம்,அருவுருவம்  
காலம் மூன்று - இறந்தகாலம்,நிகழ்காலம்,எதிர்காலம்  
ஆசைகள் மூன்று - மண்ணாசை,பொன்னாசை,பெண்ணாசை  
குணங்கள் மூன்று - சத்துவம்,ராயசம்,தாமதம்  
தமிழ் மூன்று - இயல்,இசை,நாடகம்  
கனிகள் மூன்று - மா,பலா,வாழை
# இலங்கைக் காப்புறுதிக் கூட்டுத்தாபனம்

**இலங்கைக் காப்புறுதிக் கூட்டுத்தாபனம்** இலங்கையின் அரச உரிமையுடைய காப்புறுதி நிறுவனமாகும். இலங்கை அரசாங்கத்தின் நிதி, திட்டமிடல் அமைச்சின் கீழ் பதிவுசெய்யப்பட்ட கூட்டுறவு நிறுவனமாக செயற்படுகின்றது. 2012ம் ஆண்டு தை மாதம் முதல் திகதியன்று தனது 50வது ஆண்டு நிறைவினைக் கொண்டாடியதன் மூலம் இலங்கையின் நீண்ட வரலாற்றைக் கொண்ட முதற் காப்புறுதி நிறுவனமாகின்றது. இலங்கைக் குடிமக்களின் ஆயுட் காப்புறுதித் தேவைகளையும், பொதுக் காப்புறுதித் தேவைகளையும் முன்நின்று வழங்கும் முதற்தர நிறுவனமாகும். குறைந்த முதலீட்டுடன் அதிகளவான பங்கினை வழங்கும் ஒரேயொரு நிறுவனமாகவும் அமைகின்றது.
# வெஸ்ட்மின்ஸ்டர் மக்களாட்சி முறைமை

உள்ள வெஸ்ட்மின்ஸ்டர் அரண்மனையில் நாடாளுமன்ற இரு அவைகளும் அமைந்துள்ளன.]]
** வெஸ்ட்மின்ஸ்டர் மக்களாட்சி முறைமை ** (*Westminster system*) ஐக்கிய இராச்சிய அரசியலை முன்மாதிரியாகக் கொண்டு அமைக்கப்படும் மக்களால் தேர்ந்தெடுக்கப்படும் நாடாளுமன்ற அரசமைப்பு முறைமையாகும். ஐக்கிய இராச்சியத்தின் நாடாளுமன்ற அவைகள் வெஸ்ட்மின்ஸ்டர் அரண்மனையிலிருந்து செயல்படுவதால் இந்தப் பெயர் வரலாயிற்று.  
இந்த முறைமை சட்ட மன்றங்கள் செயல்படத் தேவையான செயல்முறைத் தொகுப்புகளை கொண்டுள்ளது. பொதுநலவாய நாடுகள் மற்றும் தன்னாட்சி வழங்கப்பட்ட முன்னாள் பொதுநலவாய நாடுகளில் உள்ள தேசிய மற்றும் மாநில சட்டமன்றங்களில் இந்த முறைமை பயன்படுத்தப்படுகிறது (அல்லது முதலில் பயன்படுத்தப்பட்டது).
முதன்முதலாக கனடிய மாநிலங்களில் 1848ஆம் ஆண்டிலும் ஆத்திரேலியாவின் ஆறு குடியேற்றப் பகுதிகளில் 1855இலிருந்து 1890 வரையிலான காலகட்டத்திலும் கடைபிடிக்கப்பட்டன.  
வெஸ்ட்மின்ஸ்டர் முறைமைக்கு முற்றிலும் வேறுபட்ட பிற நாடாளுமன்ற முறைமைகளும் புழங்குகின்றன.
# வெஸ்ட்மின்ஸ்டர் மக்களாட்சி முறைமை

## முகனையான சிறப்பியல்புகள்

வெஸ்ட்மின்ஸ்டர் முறைமையின் முகனையான சிறப்பியல்புகளாக பின்வருவன பட்டியலிடப்பட்டுள்ளன; இவை அனைத்துமே வெஸ்ட்மின்ஸ்டர் முறையை அடித்தளமாகக் கொண்ட அனைத்து அரசியலமைப்புகளிலும் முழுமையாக பின்ப்பற்றுவதாகக் கொள்ள முடியாது.
- பெயரளவில் அல்லது சட்டப்படி செயலதிகாரத்தை அரசியலமைப்பின்படி கொண்டவரும் மேலும் பல ஒதுக்கப்பட்ட அதிகாரங்களை கொண்டவருமான நாட்டுத் தலைவரைக் கொண்டிருத்தல். இவரது தினப்படியான பணிகள் சடங்குசார் செயல்பாடுகளை நிகழ்த்துவதாக இருக்கும். காட்டாக, இங்கிலாந்து அரசி எலிசபெத் II, தன்னாட்சி பெற்ற பொதுநலவாய நாடுகளின் கவர்னர் ஜெனரல்கள், மாநிலங்களின் ஆளுநர்கள் ஆகும்.
- பொதுவாக பிரதமர் (PM), முதல்வர் அல்லது தலைமை அமைச்சர் என அழைக்கப்படும் அரசுத் தலைவர் (அல்லது செயல் தலைவர்). அரசுத் தலைவரை நாட்டுத் தலைவர் பணியில் அமர்த்தினாலும் அரசியலமைப்பு மரபின்படி பணியில் அமர்த்தப்படுபவர் நாடாளுமன்றதிற்கு தேர்ந்தெடுக்கப்பட்டவர்களில் பெரும்பாலோரின் ஆதரவை பெற்றவராக இருத்தல் வேண்டும்.
- அரசுத்தலைவர் தலைமையின் கீழ் சட்டமன்றத்தின் உறுப்பினர்கள் அடங்கிய அமைச்சரவையாலான *நிகழ்நிலைப்படியான* செயலாட்சிப் பிரிவு. இந்த அமைச்சர்கள் செயலதிகாரத்தை பெயரளவிலான அல்லது கருதுகோள் அளவிலான செயலதிகாரி சார்பாக செலுத்துகின்றனர்.
- சட்டமன்ற எதிர்கட்சி (பல கட்சி அமைப்பு);
- தேர்ந்தெடுக்கப்பட்ட சட்டவாக்க அவை, பெரும்பாலும் ஒரு அவையேனும் மக்களால் தேர்ந்தெடுக்கப்பட்ட ஈரவை அல்லது ஓரங்க அவை. இந்தத் தேர்தல்களில் தொகுதியில் முதலாவதாக வந்தவர் (விகிதாசார பிரதிநிதித்துவத்திற்கு எதிர்) வெற்றிபெற்றவராக அறிவிக்கப்படுவர். இதற்கு விலக்காக நியூசிலாந்து (இங்கு 1993 முதல் கலப்பு விகிதாச்சார பிரதிநிதித்துவம் பின்பற்றப்படுகிறது) இசுரேல் (நாடாளாவிய விகிதாச்சார பிரதிநிதித்துவம்), ஆத்திரேலியா (விருப்பத்தேர்வு முறைமை) உள்ளன.
- நாடாளுமன்றத்தின் மக்களால் தேர்ந்தெடுக்கப்பட்ட கீழவைக்கு , (நிதிநிலை அறிக்கையை மறுத்து) *வழங்கலை நிறுத்தி (அல்லது தடுத்தும்)* அல்லது நம்பிக்கைத் தீர்மானத்தை நிறைவேற்றியும் அல்லது அரசின் நம்பிக்கைத் தீர்மானத்தை தோற்கடித்தும் அரசை நீக்க இயலும். வெஸ்ட்மின்ஸ்டர் முறையில் அரசு தோற்கடிக்கப்படவும் பொதுத் தேர்தல்கள் நடத்தப்பட வேண்டிய நிலைக்குத் தள்ளப்படவும் இயலும்.
- நாடாளுமன்றம் அல்லது சட்டமன்றம் எந்த நேரத்திலும் கலைக்கப்படவும் தேர்தல்கள் நடத்தப்படவும் கூடும்.
- சட்டவாக்க அவையில் எந்த விதயத்தையும் குறித்தும், அவதூறு அறிக்கை அல்லது பேச்சுக்களின் தாக்கம் குறித்த அச்சமின்றி, உரையாடக்கூடிய சட்டமன்ற உரிமை.
- அன்சர்த் எனப்படும் அவை நடைவடிக்கைக் குறிப்புகள் மற்றும் இவற்றிலிருந்து சில குறிப்புக்களை நீக்க சட்டமன்றத்திற்கு அதிகாரம்.  
வெஸ்ட்மின்ஸ்டர் முறைமையின் பலக் கூறுகளும் ஐக்கிய இராச்சியத்தின் நாடாளுபன்றத்தின் மரபுவழிகள், செயல்பாடுகள் மற்றும் முன்காட்டுகளைக் கொண்டு அமைந்தவை. ஐக்கிய இராச்சியத்தின் அரசியலப்பை முறையாக பதியப்படாவிடினும் இந்த முறைமையைப் பயன்படுத்தும் பல நாடுகளும் தங்கள் அரசியலமைப்புச் சட்டத்தில் இதனை பதிவாக்கி உள்ளன.
# வெஸ்ட்மின்ஸ்டர் மக்களாட்சி முறைமை

## தற்போதைய நாடுகள்

, இந்தியாவிலுள்ள நாடாளுமன்ற கட்டிடம்]]
நாடாளுமன்ற கட்டிடம்]]
வில் கோலாலம்பூரில் உள்ள நாடாளுமன்றக் கட்டிடம்]]
வெஸ்ட்மின்ஸ்டர் முறைமையை சில மாற்றங்களுடன் பின்பற்றும் நாடுகளாவன:
- அன்டிகுவா பர்புடா
- ஆத்திரேலியா
- பகாமாசு
- பெர்முடா
- வங்காளதேசம்
- பார்படோசு
- பெலீசு
- கனடா
- டொமினிக்கா
- கிரெனடா
- இந்தியா
- ஈராக்
- அயர்லாந்து
- இஸ்ரேல்
- யமேக்கா
- மலேசியா
- மால்டா
- மொரிசியசு
- நவுரு
- நியூசிலாந்து
- பாக்கித்தான்
- பப்புவா நியூகினியா
- செயிண்ட் கிட்சும் நெவிசும்
- செயிண்ட் லூசியா
- சிங்கப்பூர்
- செயிண்ட். வின்செண்ட் கிரெனேடின்ஸ்
- சாலமன் தீவுகள்
- தாய்லாந்து
- டிரினிடாட் மற்றும் டொபாகோ
- துவாலு
- ஐக்கிய இராச்சியம்
- வனுவாட்டு
# வெஸ்ட்மின்ஸ்டர் மக்களாட்சி முறைமை

## பின்பற்றிய முந்தைய நாடுகள்

- 1910 முதல் 1961 வரையிலான தென்னாபிரிக்க ஒன்றியம் மற்றும் 1961 முதல் 1984 வரையிலான இனவொதுக்கல் கால தென்னாபிரிக்கக் குடியரசு பின்பற்றின; 1983ஆம் ஆண்டில் நிறைவேறிய புதிய அரசியலமைப்புச் சட்டம் வெஸ்ட்மின்ஸ்டர் முறைமையை மாற்றியது.
- 1907 முதல் 1934 வரையிலான நியூ பவுண்ட்லாந்து டொமினியன் தன்னாட்சியைத் துறந்து ஐக்கிய இராச்சிய ஆட்சியை ஏற்றபோது.
- 1965 முதல் 1979 வரையிலான ரொடீசியாவும் பின்னர் வந்த 1980 முதல் 1987 வரையிலான சிம்பாப்வே அரசும் பின்பற்றின; 1987ஆம் ஆண்டு நிறைவேறிய புதிய அரசியலமைப்புச் சட்டம் இதனை கைவிட்டது.
- நைஜீரியா பிரித்தானிய அரசாட்சியிலிருந்து 1960இல் விடுதலை பெற்றபின்னர் உடனடியாக கவர்னர் ஜெனரல் தலைமையில் பின்பற்றியது;1963ஆம் ஆண்டுமுதல் குடியரசானபோது அரசியலைப்புச் சட்டத்தில் இம்முறையைத் தவிர்த்தது
- 1948 முதல் 1972 வரையிலான சிலோன் அரசும் 1972 முதல் 1978 வரையிலான சிறீலங்கா அரசும் இதனைப் பின்பற்றியிருந்தன. 1978ஆம் ஆண்டு முதல் குடியரசுத் தலைவரை அடித்தளமாகக் கொண்ட முறைமைக்கு மாறியது.
- 1948ஆம் ஆண்டு விடுதலையானபிறகு பர்மா 1962ஆம் ஆண்டில் இராணுவப் புரட்சி ஆட்சியை மேற்கொள்ளும்வரை பின்பற்றியது.
- 1970 முதல் 1987 வரை பிஜியில்.
- கயானா வில் 1966 முதல் 1970 வரை. குடியரசுத் தலைவர் முறை 1980இல் நிறுவப் பட்டது.
- கென்யாவில் 1963 முதல் 1964 வரை.
- நேபாளத்தில் ஏப்ரல் 10, 2008 இல் அரசியலமைப்பு சட்டமன்றத் தேர்தல்களுக்குப் பிறகு
# வெஸ்ட்மின்ஸ்டர் மக்களாட்சி முறைமை

## நூற்தொகுப்பு

- *The English Constitution*, Walter Bagehot, 1876. , .
- *British Cabinet Government*, Simon James, Pub Routledge, 1999. .
- *Prime Minister & Cabinet Government*, Neil MacNaughton, 1999. .
# முசுமுசுக்கை

**முசுமுசுக்கை** (தாவரவியல் பெயர்: *முகியா மேடரசுபட்டானா-Mukia maderaspatana*) என்பது கொடி வகையை சார்ந்த ஒரு மூலிகை ஆகும். இது நுரையீரல் மற்றும் சுவாசக் கோளாறுகளுக்கு மருந்தாக பயன்படுகிறது. சுவாசக்குழல், சுவாசப்பையின் நுண்ணறைகளில் ஏற்படும் ரணம், அழற்சி, ஆகியவற்றை ஆற்றிவிடும் ஆற்றல் கொண்டது. மேலும் சுவாசப்பைகளில் உண்டாகும் கபத்தை அகற்றி அதனை சுத்தம் செய்யும் சக்தி உடையது.
# முசுமுசுக்கை

## பெயர்

முசுமுசுக்கைக்கு முசுக்கை, இருகுரங்கின் கை, மொசுமொசுக்கை, அயிலேயம் ஆகிய வேறு பெயர்கள் உள்ளன. இத்தாவரம் முழுவதும் ரோம வளரிகளைக் கொண்டிருப்பதால், தடவும்போது, ‘முசுமுசு’வென்ற உணர்வைக் கொடுப்பதால் ‘முசுமுசு’க்கை என்று பெயர் பெற்றது.
# முசுமுசுக்கை

## முசுமுசுக்கை தைலம்

முசுமுசுக்கையை தைலமாக தயாரித்து வாரம் ஒருமுறை எண்ணெய் குளியல் மேற்கொள்ள உடல் சூடு தணியும், கண் எரிச்சல் போக்கும். இளநரையை மாற்றும். வழுக்கை ஏற்படுவதை தடுக்கும்.
# துன்

**துன்** (மலாய்:*Tun*), என்பது மலேசிய அரசாங்கம் வழங்கும் மிக உயர்ந்த விருதாகும். இந்த விருதை மலேசியாவின் பேரரசர் மட்டுமே வழங்க முடியும். ”ஸ்ரீ மகாராஜா மாங்கு நெகாரா” (*Seri Maharaja Mangku Negara (SMN)*) விருதையும் ”ஸ்ரீ செத்தியா மாக்கோத்தா” (*Seri Setia Mahkota (SSM)*) விருதையும், துன் விருது என்று அழைக்கிறார்கள் பொது மக்களின் அரிய சேவைகளைப் பாராட்டும் வகையில் இந்த விருது வழங்கப்பட்டு வருகிறது.  
மலேசியக் கூட்டரசு விருதுகள் பட்டியலில் ஸ்ரீ மகாராஜா மாங்கு நெகாரா விருது 4ஆவது இடத்திலும், ஸ்ரீ செத்தியா மாக்கோத்தா விருது 5ஆவது இடத்திலும் தகுதிகள் வகிக்கின்றன. மலேசியாவில் உயிரோடு வாழ்பவர்களில் 25 பேர் மட்டுமே ஸ்ரீ மகாராஜா மாங்கு நெகாரா விருதையும் ஸ்ரீ செத்தியா மாக்கோத்தா விருதையும் பெற்று இருக்க முடியும்.
# துன்

## துன் வீ. தி. சம்பந்தன்

துன் விருதைப் பெற்ற இந்தியர் மற்றும் தமிழர் வீ. தி. சம்பந்தன். அவருக்கு 1967ஆம் ஆண்டு அந்த விருது வழங்கப்பட்டது. வெளிநாட்டவர்களுக்கும் துன் விருது வழங்கப்பட்டுள்ளது. இதுவரை இந்த விருதைப் பெற்றவர்கள் மொத்தம் 68 பேர். இவர்களில் 45 பேர் மரணம் அடைந்து விட்டனர். உயிரோடு உள்ளவர்கள் 23 பேர். 2001ஆம் ஆண்டில் பஹ்ரேய்ன் நாட்டுப் பிரதமர் துன் ஷெயிக் காலிபா,2005ஆம் ஆண்டில் சுவீடன் நாட்டு இளவரசியார் வாஸ்டர் கோட்லாண்ட் போன்றோர் துன் விருதைப் பெற்றுள்ளனர்.  
மலாயாவில் துன் விருது வழங்கப்படுவது பல நூற்றாண்டுகளாக இருந்து வந்துள்ளது. மலாய் அரசர்களிடையே அந்த நடைமுறை நீண்ட நாட்களாக இருந்து வந்த போதிலும் ஆண்களுக்கு மட்டுமே அந்த விருது வழங்கப்பட்டு வந்தது. மலாயா சுதந்திரம் அடைந்த பிறகு பெண்களுக்கும் வழங்கப்படும் முறை அமலுக்கு வந்தது. துன் விருதைப் பெற்ற ஒருவரின் மனைவியை தோ புவான் *(Toh Puan)* என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை துன் என்றே அழைக்க வேண்டும்.  
மலேசிய வரலாற்றில் துன் விருது பெறும் இரண்டாவது இந்தியர் சாமிவேலு ஆவார்.
# தோட்டம் (விளையாட்டு)

**தோட்டம்** என்னும் விளையாட்டு ஒரு நடிப்பு விளையாட்டு. சிறுவர்கள் ஆடும் விளையாட்டு இது.
# தோட்டம் (விளையாட்டு)

## ஆடும் முறை

ஒருவர் அரசன். இன்னொருவர் சேவகன். மற்றையோர் தோட்டக்காரர்கள். உழுதல், விதைத்தல், நீர்ப்பாய்ச்சுதல் முதலான செயல்கள் நடித்துக் காட்டப்படும். விதை முற்றியது எனச் சொல்லி நடிக்கும்போது சேவகன் வருவான். முற்றியது எனச் சொன்னவன் தலையில் தன் தலையால் முட்டி முற்றியது என்பான். சேவகன் அவனை அழைத்துச் சென்றுவிடுவான். பின் அடுத்தவரை முட்டி அழைத்துச் செல்வான். ஒருவர் மிஞ்சும்போது மிஞ்சியவர் அரசனிடம் காணாமல் போனவர்கள் பற்றி முறையிடுவார். அரசன் வந்து அனைவரையும் சேர்த்துவைப்பான்.
# நட்சத்திர விளையாட்டு

**நட்சத்திர விளையாட்டு** முதியோரின் பொழுதுபோக்கு விளையாட்டு. இது ஆடுபுலி விளையாட்டுப் போல ஆடப்படும்.  
நட்சத்திரம் போலக் கோடு போட்டு அதில் கல்லுக் காய்களைக் கட்டி விளையாடுவர். நட்சத்திரத்தில் 5 முனைகள் மற்றும்
5 சந்திப்புகள் இருக்கும். இவை பத்தும் உத்திகள் என்று சொல்லப்படும். இந்த 10-ல் 9 காய்கள் வைக்கப்படும்.  
ஆடுபுலி விளையாட்டில் புலி ஆட்டை வெட்டுவது போல நேர்க்கோட்டில் ஒன்றை வெட்டி அடுத்த காலி உத்தியில் அமர்ந்துகொள்ளலாம். அதிக காய்கள் ஈட்டியவர் வெற்றி.
# நடிப்பு விளையாட்டு

நடித்துக்கொண்டே பாடுவதும், உரையாடல்கள் நிகழ்த்துவதும் **நடிப்பு விளையாட்டு**. இதனை சிறுவர்களும் சிறுமியரும் விளையாடுவர்.  
;சிறுமியர்
;தண்ணீர் சேந்துகிறது
;பாடல்
:தண்ணீர் சேந்தி, தண்ணீர் சேந்தி,
::குடத்திலே ஊற்று
:பூப் பறித்து, பூப் பறித்து
::கூடையிலே போடு
:பூ விற்று, பூ விற்று
::பெட்டியிலே போடு
இப்படி இசையுடன் பாடிக்கொண்டே அவரவருக்குத் தெரிந்ததையெல்லாம் செய்துகாட்டுவர்.  
;சிறுவர்
:உழுது உழுது
::விதையை ஊன்று
:நெல் அறுத்து, நெல் அறுத்து
::கட்டுக்கட்டு
இப்படி அவரவருக்குத் தெரிந்த செயலையெல்லாம் சொல்லிக்கொண்டே செய்துகாட்டுவர்.
# நடிப்பு விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# நடிப்பு விளையாட்டு

## கருவிநூல்

- ஞா.தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954
# மாம்பழம்

**மாம்பழம்** மாமரத்தில் இருந்து பெறப்படும் ஒரு **பழமாகும்**. மாம்பழங்கள் வடகிழக்கு இந்தியப் பகுதியிலிருந்து தோன்றியதாக அறியப்படுகின்றது. உலகம் முழுவதும் பல மாம்பழ வகைகள் சாகுபடி செய்யப்படுகின்றன. வகையை பொறுத்து மாம்பழத்தின் அளவு, வடிவம், இனிப்புத்தன்மை, தோல் நிறம் மற்றும் சதை நிறம் ஆகியவை மாறுபடும். மாம்பழங்கள் பொதுவாக வெளிர் மஞ்சள், தங்க நிறம் அல்லது பச்சை மற்றும் இளஞ்சிவப்பு கலந்த நிறத்தில் இருக்கலாம்.  
மா, பலா, வாழை ஆகியவை தமிழ் இலக்கியத்தில் முக்கனிகள் என அறியப்படுகின்றன. மாம்பழமானது இந்தியா, பாக்கித்தான் மற்றும் பிலிப்பைன்ஸ் ஆகியவற்றின் தேசியப் பழமாக உள்ளது. மா மரம் வங்காளதேசத்தின் தேசிய மரமாகும்.